Diari Oficial de la Generalitat Valenciana


Sumari del DOGV 3238, del 08-05-1998 (1998/3645)

ACORD de 21 d'abril de 1998, del Govern Valencià, per la qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Santa Pola.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3238

Data del DOGV
:   08-05-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/3645


Data del document
:   21-04-1998

Organisme emissor
:   Conselleria de Presidència

Tipus de document
:   Acord

ACORD de 21 d'abril de 1998, del Govern Valencià, per la qual es declara l'ocupació urgent dels béns i drets subjectes a expedient d'expropiació forçosa de l'Ajuntament de Santa Pola. [1998/X3645]
  
El Govern Valencià, en la reunió del dia 21 d'abril de 1998, adoptà l'acord següent:
  
L'Ajuntament de Santa Pola, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de Ronda Nord.
  
Aquesta declaració d'ocupació urgent es justifica per les raons següents:
  
L'obra pública a realitzar és una infraestructura general imprescindible per al desenvolupament de tota la ciutat per quant comunica, vorejant-la, els distints sectors que la integren. Això s'ha vist ratificat mitjançant la firma d'un conveni entre la Generalitat Valenciana i l'Ajuntament, el passat 17 d'octubre, que té per objecte l'execució de la Ronda Nord de Santa Pola com una nova via de característiques urbanes, amb limitació d'accessos, entre la carretera N-332 i les platges de l'Est.
  
Dit conveni preveu el finançament del cost de les obres amb una aportació de la Conselleria del 80% i un pressupost d'aportació prevista de 895.342.412 pessetes.
  
És evident que la disposició dels terrenys de forma immediata redundarà en benefici del municipi i de la pròpia Generalitat Valenciana, en quant a l'execució de les previsions pressupostàries respectives.
  
Dites obres estan previstes en el pressupost del 1998 i de 1999, i el fet no començar immediatament l'execució d'aquestes, atès el seu termini d'execució (14 mesos), podria provocar seriosos perjudicis econòmics a les arques municipals.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, i s'hi presentaren algunes al·legacions que han estat resoltes pel ple de la corporació. Hi consta l'aprovació del projecte tècnic d'obres, l'acta de replantejament i l'oportuna retenció de crèdit.
  
Per tot això, i considerant les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència el Govern Valencià,
  
ACORDA
  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Santa Pola per a l'execució del projecte de Ronda Nord.
  
Relació de béns afectats
  
Titular: Gestiones y Desarrollos Patrimoniales, SA.
  
Referència cadastral: parcel·la 48, polígon 2.
  
Superfície: 8.963,87 m2.
  
Identificació material segons projecte aprovat per la CTU.
  
Parcel·la 48 € polígon 2 - clau 8.
  
Classificació del sòl : no urbanitzable.
  
Aquest acord haurà de publicar-se en el Diari Oficial de la Generalitat Valenciana, als efectes de l'article 56.2, del Reglament d'Expropiació Forçosa, perquè els interessats, una vegada publicada la relació i fins el moment de l'alçament de l'acta prèvia, puguen formular per escrit davant de l'Ajuntament al·legacions, als efectes d'esmenar possibles errors que s'hagen patit en relacionar els béns afectats per l'ocupació urgent.
  
Contra aquest acord, que posa fi a la via administrativa, procedeix interposar, després de la comunicació preceptiva al Govern Valencià, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació d'aquest acord en el Diari Oficial de la Generalitat Valenciana, de conformitat amb allò que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que els interessats puguen exercir qualsevol altre recurs que estimen oportú.
  
València, 21 d'abril de 1998
  
El conseller secretari del Govern Valencià,